ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΙΟΥΛΙΟΥ 2020

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

 ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΙΟΥΛΙΟΣ 2020

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

 ΙΟΥΛΙΟΣ 2020

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α07/2020

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΙΟΥΛΙΟΣ 2020

Α. Γενική Κατάσταση της Αγοράς Εργασίας

Σύμφωνα με τα τελευταία στοιχεία της Έρευνας Εργατικού Δυναμικού, κατά το δεύτερο τρίμηνο του 2020 το ποσοστό ανεργίας διαμορφώθηκε στο 6,8% του εργατικού δυναμικού (30.451 άτομα) παρουσιάζοντας αύξηση κατά 0,3 ποσοστιαίες μονάδες (ή 1.462 άτομα) σε σχέση με το δεύτερο τρίμηνο του 2019 που ήταν 6,5% (28.989 άτομα). Ο μέσος όρος του ποσοστού ανεργίας κατά το 2019 διαμορφώθηκε στο 7,1% του εργατικού δυναμικού (31.703 άτομα) παρουσιάζοντας μείωση κατά 1,3 ποσοστιαίες μονάδες (4.914 άτομα) σε σχέση με το μέσο όρο του 2018 που ήταν 8.4% (36.617 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 17,8% το δεύτερο τρίμηνο του 2020, παρουσιάζοντας αύξηση κατά 2,9 ποσοστιαίες μονάδες (600 άτομα) σε σχέση με το δεύτερο τρίμηνο του 2019 που ήταν 14,9%. Ο μέσος όρος του ποσοστού ανεργίας των νέων κατά το 2019 διαμορφώθηκε στο 16,6% του εργατικού δυναμικού (6.012 άτομα) παρουσιάζοντας μείωση κατά 3,6 ποσοστιαίες μονάδες (1.619 άτομα) σε σχέση με το μέσο όρο του 2018 που ήταν 20.2% (7.631 άτομα).

Κατά μέσο όρο το ποσοστό ανεργίας στους νέους 15-24 ετών το 2017 διαμορφώθηκε στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Ιούνιο του 2020 η ανεργία στην Κύπρο ανήλθε στο 9,8% παρουσιάζοντας αύξηση κατά 2,6 ποσοστιαίες μονάδες σε σχέση με τον ίδιο μήνα πέρσι (7,2%). Σε σύγκριση με τον προηγούμενο μήνα, Μάιο 2020, το ποσοστό ανεργίας μειώθηκε κατά 0,4 ποσοστιαίες μονάδες. Η ανεργία των νέων 15-24 ετών έφτασε στο 19,6% τον Ιούνιο του 2020.

Το επίπεδο ανεργίας στην Ευρωζώνη (ΕΑ 19) έφτασε στο 7,8% τον Ιούνιο του 2020 από 7,7% που ήταν τον Μάιο του 2020. Ο μέσος όρος στην Ευρώπη έφτασε στο 7,1% τον Ιούνιο του 2020 από 7,0% που ήταν τον Μάιο του 2020.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Ιουλίου 2020, έφτασε τα 32.313 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Ιούλιο του 2020 μειώθηκε στα 33.082 άτομα σε σύγκριση με 33.243 τον προηγούμενο μήνα.  Σε σύγκριση με τον Ιούλιο του 2019 σημειώθηκε αύξηση 11.731 ατόμων ή 57,0%.

Σύμφωνα με την Έρευνα Εργατικού Δυναμικού, το επίπεδο απασχόλησης (15+) το δεύτερο τρίμηνο του 2020 μειώθηκε κατά 359 άτομα σε σύγκριση με το ίδιο τρίμηνο του 2019, φτάνοντας στα 418.015 άτομα, από 418.374 άτομα που ήταν το 2019. Κατά την ίδια περίοδο δηλ. το δεύτερο τρίμηνο 2020, το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 έφτασε στο 75,2% από 76,6% που ήταν την αντίστοιχη περίοδο του 2019 (μείωση 1,4 ποσοστιαίων μονάδων). Ο μέσος όρος του ποσοστού απασχόλησης των ατόμων 20-64 χρόνων παρουσίαζε ανοδική τάση τα τελευταία χρόνια φθάνοντας κατά το 2019 στο 75,7% από 73,9% που ήταν το 2018, ενώ το 2017 είχε διαμορφωθεί στο 70,8% και το 2016 στο 68,7%.

Β. Ανάλυση στοιχείων Εγγεγραμμένης Ανεργίας

Επισημαίνεται ότι από τις 12 Μαρτίου 2020, η Δημόσια Υπηρεσία Απασχόλησης εφαρμόζει τα έκτακτα μέτρα που ανακοινώθηκαν από το ΥΕΠΚΑ για σκοπούς διενέργειας αυτόματων ανανεώσεων των εγγεγραμμένων ανέργων και χωρίς φυσική παρουσία των νέων εγγραφών ανέργων, με στόχο την αποφυγή της εξάπλωσης του κορωνοϊού. Λόγω αυτών των μέτρων, η σύγκριση των στοιχείων εγγεγραμμένης ανεργίας από τον Μάρτιο 2020 και μετά, με τα στοιχεία προηγούμενων μηνών δεν θεωρείται ασφαλής.

1. *Σύγκριση μεταξύ Ιουλίου 2020 και 2019 (ετήσια σύγκριση):*
* Αύξηση του αριθμού των εγγεγραμμένων ανέργων σε 32.313 άτομα από 20.582 που ήταν τον αντίστοιχο μήνα του 2019 (αύξηση κατά 57% ή 11.731 άτομα).
* Κατά φύλο, ο αριθμός των άνεργων αντρών ανήλθε στα 12.918 άτομα, ενώ ο αριθμός των ανέργων γυναικών ανήλθε στα 19.395 άτομα. Σε σχέση με τον ίδιο μήνα πέρσι, ο αριθμός των ανέργων αντρών αυξήθηκε κατά 4.943 άτομα ή 62% ενώ των γυναικών αυξήθηκε κατά 6.788 άτομα ή 54%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική αύξησηπαρου­σιάστηκε στην επαρχία Αμμοχώστου (κατά 4.943 άτομα), ακολουθούμενη από την επαρχία Λάρνακας (κατά 2.277 άτομα), Πάφου (κατά 2.181 άτομα), Λεμεσού (κατά 1.443 άτομα) και Λευκωσίας (κατά 887 άτομα). Σημειώνεται ότι η επαρχία Λευκωσίας συγκεντρώνει το μεγαλύτερο αριθμό ανέργων από όλες τις επαρχίες (9.066 άτομα), ακολουθεί η επαρχία Λεμεσού (7.825), Λάρνακας (5.646) και Αμμοχώστου (5.611 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές αυξήσεις κατά τομέα οικονομικής δραστηριό­τητας σε σύγκριση με τον ίδιο μήνα του 2019 παρουσιάστηκαν στον τομέα των Ξενοδοχείων (κατά 6.255 άτομα), στο τομέα των Άλλων Υπηρεσιών (κατά 1.762 άτομα), στον τομέα του Εμπορίου (κατά 1.724 άτομα) και στις Μεταφορές (κατά 860 άτομα). Μείωση παρουσίασε ο τομέας Νεοεισερχομένων (κατά 141 άτομα). Η μεγαλύτερη συγκέντρωση ανέργων έχει καταγραφεί στον τομέα των Ξενοδοχείων (8.216 άτομα ή 25% του συνόλου) και των Άλλων Υπηρεσιών (6,866 άτομα ή 21% του συνόλου). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες αριθμητικές αυξήσεις κατά επαγγελματική κατηγορία σε σύγκριση με τον ίδιο μήνα του 2019 παρουσιάστηκαν ανάμεσα στην κατηγορία της παροχής υπηρεσιών και πωλητών (κατά 5.083 άτομα) και ανάμεσα στους ανειδίκευτους εργάτες, χειρωνάκτες και μικροεπαγγελματίες (κατά 3.103 άτομα). Η μεγαλύτερη συγκέντρωση ανέργων έχει καταγραφεί στην επαγγελματική κατηγορία της παροχής υπηρεσιών και πωλητών (9.672 άτομα ή 30% του συνόλου) και των ανειδίκευτων εργατών (6.642 άτομα ή 21% του συνόλου). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες.
* Οι μεγαλύτερες αυξήσεις παρουσιάστηκαν στις ηλικιακές ομάδες 30-39 ετών (κατά 3.173 άτομα) και 40-49 ετών (κατά 2.789 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες. Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (9.372 άτομα ή 29% του συνόλου) και 40-49 ετών (6.856 άτομα ή 21%).
* Ο αριθμός των εγγεγραμμένων ανέργων που είχαν διάρκεια ανεργίας πάνω από 6 μήνες έφτασε στα 16.881 άτομα (αύξηση κατά 9.384 άτομα σε σχέση με τον ίδιο μήνα πέρσι) και αντιπροσωπεύει το 52% του συνόλου των εγγεγραμμένων ανέργων. Αύξηση επίσης παρουσιάστηκε στους ανέργους με διάρκεια ανεργίας από 3 μήνες μέχρι 6 μήνες οι οποίοι έφτασαν τα 5.658 άτομα (αύξηση κατά 2.978 άτομα) και αντιπροσωπεύουν το 18% του συνόλου των εγγεγραμμένων ανέργων, ενώ ο αριθμός των ατόμων με διάρκεια ανεργίας κάτω από 3 μήνες (9.774 άτομα ή 30% του συνόλου) μειώθηκε κατά 631 άτομα. O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 4.440 άτομα (αύξηση κατά 304 άτομα σε σχέση με τον ίδιο μήνα πέρσι) και αντιπροσωπεύει το 14% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 21.691 άτομα (67%). Ο αντίστοιχος αριθμός τον ίδιο μήνα πέρσι ήταν 16.081 άτομα (78%). Από το σύνολο των ανέργων οι 7.235 (22%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 2.405 (12% του συνόλου των ανέργων). Σημειώνεται ότι η μεγαλύτερη αριθμητική αύξηση σε σύγκριση με τον ίδιο μήνα πέρσι σημειώθηκε ανάμεσα στους Ελληνοκύπριους κατά 5.610 άτομα και τους Ευρωπαίους πολίτες κατά 4.830 άτομα οι οποίοι έχουν υπερδιπλασιασθεί. Σχετικό το πιο κάτω διάγραμμα.
* Από τους εγγεγραμμένους άνεργους, 14.575 άτομα (46,1%) είναι απόφοιτοι δευτεροβάθμιας γενικής ή τεχνικής εκπαίδευσης, 10.490 άτομα (32,5%) είναι απόφοιτοι τριτοβάθμιας εκπαίδευσης, 7.248 άτομα (22,4%), είναι απόφοιτοι πρωτοβάθμιας εκπαίδευσης και τέλος 192 άτομα (0,6%) είναι άτομα χωρίς μόρφωση. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

2. ΣΥΓΚΡΙΣΗ ΜΕΤΑΞΥ ΙΟΥΝΙΟΥ ΚΑΙ ΙΟΥΛΙΟΥ 2020 (μηνιαία σύγκριση):

* Τον Ιούλιο ο αριθμός των εγγεγραμμένων ανέργων αυξήθηκε κατά 1.155 άτομα ή 3,7% σε σύγκριση με τον προηγού­μενο μήνα.
* Κατά φύλο οι άντρες μειώθηκαν κατά 305 άτομα ενώ οι γυναίκες αυξήθηκαν κατά 1.460 άτομα.
* Κατά ηλικία, η μεγαλύτερη αύξηση παρουσιάστηκε στην ηλικιακή ομάδα 30-39 χρονών κατά 667 άτομα.
* Κατά εθνότητα, η μεγαλύτερη αύξηση παρατηρήθηκε ανάμεσα στους Ελληνοκύπριους κατά 1.401 άτομα.
* Κατά διάρκεια ανεργίας, η μεγαλύτερη αύξηση παρουσιάστηκε στον αριθμό των ανέργων με διάρκεια ανεργίας από 15 μέρες μέχρι 3 μήνες (κατά 2.869 άτομα), ενώ η μεγαλύτερη μείωση παρουσιάστηκε στον αριθμό των ανέργων με διάρκεια ανεργίας μέχρι 15 μέρες (κατά 1.140 άτομα).
* Κατά τομέα οικονομικής δραστηριότητας, οι μεγαλύτερες αυξήσεις παρατηρήθηκαν στον τομέα των άλλων υπηρεσιών κατά 1.219 άτομα και στον τομέα της δημόσιας διοίκησης κατά 380 άτομα, ενώ ο τομέας των ξενοδοχείων παρουσίασε μείωση κατά 636 άτομα.
* Κατά επαρχία, οι μεγαλύτερες αυξήσεις καταγράφηκαν στις επαρχίες Λεμεσού και Λευκωσίας κατά 753 και 659 άτομα αντίστοιχα, ενώ στην επαρχία Αμμοχώστου καταγράφηκε μείωση κατά 477 άτομα.

Β. ΝΕΕΣ ΕΓΓΡΑΦΕΣ[[1]](#footnote-1) ΑΝΕΡΓΩΝ ΚΑΤΑ ΕΠΑΡΧΙΑ ΚΑΙ ΜΗΝΑ

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |  |  |
| --- | --- | --- | --- | --- | --- | --- |
|  | Φεβρουάριος 2020 | Μάρτιος 2020 | Απρίλιος 2020 | Μάιος 2020 | Ιούνιος2020 | Ιούλιος2020 |
| Λευκωσία | 1373 | 1221 | 796 | 667 | 1.620 | 1.761 |
| Λάρνακα | 791 | 595 | 374 | 327 | 810 | 846 |
| Αμμόχωστος | 315 | 266 | 240 | 152 | 262 | 299 |
| Λεμεσός | 1102 | 929 | 657 | 626 | 1.345 | 1.570 |
| Πάφος | 603 | 539 | 436 | 236 | 467 | 557 |
| ΣΥΝΟΛΟ  | 4184 | 3550 | 2503 | 2008 | 4.504 | 5.033 |

Γ. Συνοπτική παρουσίαση των Εξελίξεων στην Αγορά Εργασίας κατά επαρχία τον Ιούλιο του 2020 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού  | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό(2019) | 448.181  | 178.227 | 126.188 | 76.019 | 24.881 | 42.865 |
| Σύνολο ΑνέργωνΜεταβολή(Πίνακας 3) | 32.31311.731 ή57% | 9.066887 ή 11% | 7.8251.443 ή 23% | 5.6462.277 ή 68% | 5.6114.943740%  | 4.1652.181 ή 110% |
| Άνεργοι ΕυρωπαίοιΜεταβολή(Πίνακας 9) | 7.9084.990 ή171% | 1.357276 ή26% | 1.439 567 ή 65% | 1.126637130% | 2.5692.485 ή2.958% | 1.4171.025 ή261% |
| Άνεργοι ΑλλοδαποίΜεταβολή(Πίνακας 9) |  1.716874 ή104% |  41060 ή17% | 466172 ή59% | 320190 ή146% | 300289 ή 2.627% | 220 163286% |
| Νέες Κοινοποιηθείσες κενές θέσεις (Πίνακας 14) | 1.230 | 569 | 338 | 146 | 42 | 135 |
| Ενεργές κενές θέσεις(Πίνακας 15) | 6.685 | 1.737 | 2.551 | 1.262 | 682 | 453 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ:

ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΙΟΥΛΙΟΣ 2020

Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες τον Ιούλιο του 2020, έφτασε στα 4.440 άτομα σημειώνοντας αύξηση κατά 304 άτομα ή 7,4% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 14% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 199 άτομα [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 16.881 άτομα τον Ιούλιο του 2020 σημειώνοντας αύξηση κατά 9.384 άτομα ή 125% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 52% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 171 άτομα ή 1% [βλέπε πίνακα 26].

Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας (1,851 άτομα ή 42%), ακολουθούν οι επαρχίες Λεμεσού (1,340 άτομα ή 30%), Λάρνακας (649 άτομα ή 15%), Πάφου (508 άτομα ή 11%) και Αμμοχώστου (92 άτομα ή 2%) [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι υπάλληλοι γραφείου (895 άτομα), οι απασχολούμενοι στην παροχή υπηρεσιών και πωλητές (855 άτομα), οι ανειδίκευτοι εργάτες (824 άτομα) και οι νεοεισερχόμενοι (531 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (1.173 άτομα ή 26%). Ακολουθούν οι τομείς του εμπορίου (942 άτομα ή 21%) και των νεοεισερχομένων (531 ή 12%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 3.527 άτομα ή 79%) και ακολουθούν με πολύ μικρότερους αριθμούς οι Ευρωπαίοι πολίτες (με 410 ή 9%), οι αλλοδαποί (με 188 άτομα ή 4%), τα άτομα με καθεστώς συμπληρωματικής προστασίας (με 164 ή 4%), και οι Πόντιοι με ελληνικό διαβατήριο (με 97 άτομα ή 2%) [βλέπε πίνακα 30].

Όσον αφορά τους Ευρωπαίους πολίτες (410 άτομα), οι περισσότεροι είναι Έλληνες (115 άτομα), ή Ρουμάνοι (84 άτομα) ή Βούλγαροι (80 άτομα) ή και Βρετανοί (44 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

 Παρατηρητήριο Αγοράς Εργασίας

 Τμήμα Εργασίας

 Αύγουστος 2020

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2020 registered unemployed - monthly\July 2020\ΚΕΦΑΛΑΙΟ Ι & ΙΙ -July 2020.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)